Furuflaten

Furuflaten (kvensk: Vuosvankka, nordsamisk: Vuošvággi) er ei bygd i Lyngen kommune i Troms. Den ligger på vestsiden av fjorden Lyngen, rundt 14 kilometer sør for kommunesenteretLyngseidet.Furuflaten på Norgeskart.no fra Statens kartverk

Fylkesvei 868 går gjennom bygda. Rett nord for bygda går den 3,2 kilometer lange Pollfjelltunnelen, under Pollfjellet.

Det lokale idrettslaget er Furuflaten IL. Bygda har lysløype og kunstgressbane for fotball. Bygda har også en park hvor det finnes muligheter for å spille minigolf og den franske kulesporten petanque.

Furuflaten har mye industri, særlig gummi-, plast- og mineralsk industri samt metallvareindustri og næringsmiddelindustri. Det produseres blant annet forbrenningstoalett.https://www.nrk.no/tromsogfinnmark/cinderella-forbrenningstoalett-bygger-ny-fabrikk-_-skal-vaere-med-pa-a-lose-vannmangel-1.15679841 Industrivirksomheten foregår for det meste i Furuflaten Industripark.

Til tross for at bygda bare har cirka 250 inbyggere har de en rekke store bedrifter i bygda.

 Referanser 

Kategori:Bygder i Lyngen
Kategori:Tettsteder i Troms
Kategori:Tidligere fergesteder i Troms
Kategori:Artikler i sjøfart-prosjektet